62022CO0034_INF
Rješenje Suda (šesto vijeće) od 27. ožujka 2023. –Belgische Staat
(predmet C-34/22) (
1
)
„Zahtjev za prethodnu odluku – Članak 53. stavak 2. i članak 99. Poslovnika suda – Slobodno pružanje usluga – Slobodno kretanje kapitala – Ograničenja – Porezno zakonodavstvo – Porez na dohodak – Porezno oslobođenje za kamate koje plaćaju banke koje ispunjavaju određene zakonske uvjete – Neizravna diskriminacija – Kreditne institucije sa sjedištem u Belgiji i institucije sa sjedištem u drugoj državi članici Europske unije ili Europskog gospodarskog prostora”
1.
Prethodna pitanja – Odgovor koji se može jasno izvesti iz sudske prakse – Primjena članka 99. Poslovnika
(čl. 267. UFEU-a; Poslovnik Suda, čl. 99.)
(t. 20., 23., 24.)
2.
Slobodno pružanje usluga – Slobodno kretanje kapitala – Odredbe Ugovora – Ispitivanje nacionalne mjere koja se dovodi u vezu s tim dvjema temeljnim slobodama – Mjerila za određivanje primjenjivih pravila
(čl. 56. i 63. UFEU-a)
(t. 25.)
3.
Slobodno pružanje usluga – Ograničenja – Porezno zakonodavstvo – Mjera koja se jednako primjenjuje na sve usluge – Nacionalni propis koji primjenjivo porezno oslobođenje pridržava samo za primitke od štednih depozita položenih kod pružatelja bankovnih usluga koji ispunjavaju uvjete svojstvene isključivo nacionalnom tržištu – Nedopuštenost
(čl. 56. UFEU-a; Sporazum o EGP-u, čl. 36.)
(t. 29.-41. i izreka)
4.
Prethodna pitanja – Dopuštenost – Pitanja postavljena bez dostatnih pojašnjenja regulatornog konteksta i razloga koji opravdavaju potrebu davanja odgovora na prethodna pitanja – Očita nedopuštenost
(čl. 267. UFEU-a; Poslovnik Suda, čl. 53. st. 2. i čl. 94. t. (b) i (c))
(t. 43.-45.)
Izreka
Članak 56. UFEU-a i članak 36. Sporazuma o Europskom gospodarskom prostoru od 2. svibnja 1992. treba tumačiti na način da im se protivi nacionalni propis kojim se uspostavlja sustav poreznih oslobođenja koji – iako se bez razlike primjenjuje na naknade koje se odnose na štedne depozite kod domaćih i one kod inozemnih kreditnih institucija – uvjetuje oslobođenje prihoda iz štednih depozita kod kreditnih institucija sa sjedištem u ostalim državama članicama Europske unije ili Europskog gospodarskog prostora, ispunjavanjem uvjeta koji moraju biti istovrsni uvjetima iz tog nacionalnog propisa, a koji su de facto specifični za nacionalno tržište.
(
1
)	SL C 213, 30. 5. 2022.